hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Օգոստոսի 6-ին ձերբակալվեց Հանրային ծառայությունները կարգավորող հանձնաժողովի նախկին նախագահ, Երևանի նախկին քաղաքապետ  Ռոբերտ Նազարյանը, որը ղեկավարել էր այս կառույցը 2003 թվականից:
Առաջին ժամերին համացանցով լուր թևածեց, թե ՀԾԿՀ նախկին  նախագահին ստիպել են ցուցմունք տալ ՀՀ երրորդ նախագահ Սերժ Սարգսյանի դեմ: Իրավապահները, սակայն չէին պարզաբանում, թե ինչում է կասկածվում ՀԾԿՀ նախկին նախագահը:
Մինչև 2010 թվականը այն ՀՀ ՊՆ ենթակայության 50 տոկոս և ավելի պետական մասնակցությամբ բաժնետիրական ընկերությունների ցանկում էր: Հետո ՀԷԿ-ի լուծարման գործընթաց սկսվեց: Պաշտպանության նախարարության պատճառաբանությունը աբսուրդի ժանրից էր: Գործարքը պաշտոնապես պայմանավորեցին նրանով, որ կայանի ողջ գույքն արդեն իսկ վաճառված է «Ձորագետ Հիդրո» մասնավոր ընկերությանը:
Վաճառքին նախորդել են մի շարք ապօրինի գործողություններ
Դեռևս անցյալ տարի դատախազությունը հայտնել էր, որ 2006-2010 թվականներին ընկերության շահույթից ՊՆ-ն ստացել է  1 մլրդ 252 մլն դրամ:
Շահութաբեր ընկերությունը հանդիսացող ՀԷԿ-ը 2009 թվականին ներկայացվել է որպես ոչ շահութաբեր: Հանրային ծառայությունները կարգավորող հանձնաժողովի որոշմամբ «Ձորահէկի» արտադրած էլեկտրաէներգիայի համար սահմանվել է ակնհայտ էժան՝ 2.745 դրամ սակագին, իրական սակագնի՝  13.92 դրամի փոխարեն: Սա այն դեպքում, երբ էլեկտրաէներգիայի միավորի ինքնարժեքը այդ պահին կազմել է 4.383 դրամ:
«Մեկ տարի ընկերությունը զրկվել է շահույթ ստանալու հնարավորությունից», — ասված է Դատախազության հաղորդագրությունում:
Հանրային ծառայությունները կարգավորող հանձնաժողովը՝ սկզբում Գարեգին Բաղրամյանի, այնուհետև՝ Ռոբերտ Նազարյանի գլխավորությամբ, շահութաբեր ընկերությանը միտումնավոր զրկել են եմակուտից, իսկ հետագայում, երբ «Ձորահէկ» ՓԲ բաժնետոմսերն օտարվել էին, 2011թ. հունվարի 20-ին կրկին բարձրացրեց սակագինը, սահմանվելով արդեն 10.5 դրամ առանց ԱԱՀ-ի, իսկ 2012թ. հունվարից՝ 19.551 դրամ: Այսպես ապահովվեց նոր տերերի բարձր եկամուտը:
Ըստ Ռոբերտ Նազարյանի փաստաբան Սասուն Ռաֆայելյանի, այս դրվագը մեղադրանքում չկա: Հավանաբար, դատախազությունը նախաքննության ընթացքում հրաժարվել է դրանից: Մեղադրանքում այս դրվագը բացակայում է:
Ի՞նչ է այսօր մեղսագրվում Նազարյանին և նրա ղեկավարած հանձնաժողովին:
Ըստ ՀՔԾ-ի, Նազարյանի կողմից մշակվել է կառավարության որոշման մի նախագիծ, որով փոքր հիդրոէլեկտրակայանների համար մինչ այդ սահմանված 10 մեգավատ հզորության փոխարեն սահմանվել է եռակի բարձր՝ մինչև 30 ՄՎտ հզորություն։ Ապա Միքայել Մինասյանի հետ փոխկապակված խոշոր՝ 26,4 մեգավատտ հզորությամբ «Ձորահէկը»առանց հիմնավորման ընդգրկվել է փոքր ՀԷԿ-էրի ցանկում։ Կառավարության այս որոշումից հետո  Ձորագետի ՀԷԿ-ը ավտոմատ կերպով դառնալով փոքր ՀԷԿ, սկսեց օգտվել փոքր ՀԷԿ-երի համար սահմանված իրավունքից՝ էլեկտրաէներգիան վաճառել սահմանվածից բարձր գնով: Այսպիսով, հանձնաժողովը ի օգուտ տնտեսվարողի գործողություններ է կատարել՝ հնարավորություն է տրվել «Ձորագետ Հիդրոյին» հավելյալ ավելի քան 7 մլրդ դրամ եկամուտ ստանալ:
Ռոբերտ Նազարյանի փաստաբան Սասուն Ռաֆայելյանը վստահեցնում է, որ նպատակը ոչ թե տնտեսվարողին արտոնություն տալն է եղել, այլ փոքր ՀԷԿ-երի զարգացումը:  «Մեղադրանքը կապված է նրա հետ, որ եղել են 10 մեգավատ հզորության ՀԷԿ-եր, և թույլատրվել է որոշմամբ, որ նաև կառուցվեն մինչև 30 մեգավատ հզորության ՀԷԿ-եր և դրանք ներառվեն փոքր ՀԷԿ-երի ցուցակում: Այսինքն, մինչև 30 մեգավատ հզորության ՀԷԿ-երը համարվեն փոքր ՀԷԿ: Սա արվում էր, որպեսզի գրավիչ լինի այդ ոլորտը, ներդրումներ անեն, երկիրը էլեկտրականության առումով ավելի ապահովված լինի, ինքն իր հոսանք ունենա երկրի ներսում», — ասում է Ռաֆայելյանը:
«Ձորահէկը» ներառվել է փոքր Հէկերի ցանկում Տիգրան Սարգսյանի նախաձեռնությամբ
Հարցին , թե ում նախաձեռնությունն էր փոքր ՀԷԿ-երի համար չափանիշ փոխելը, փաստաբանը պատասխանեց. «Կառավարությանը» Սերժ Սարգսյանը դրա հետ կապ չունե՞ր: «Ոչ: Կառավարությունը համապատասխան փաթեթը ներկայացրել է հանձնաժողով, հանձնաժողովն էլ իր դրական եզրակացությունն է տվել, որոշում է կայացրել»: Նազարյանին ստիպե՞լ են Սերժ Սարգսյանի դեմ ցուցմունք գրել: «Նման ինֆորմացիա մենք չունենք», — պատասխանեց փաստաբանը:
«Էկոլուր » ՀԿ-ն այն ժամանակ ուսումնասիրել էր էներգետիկայի նախկին նախարար Արմեն Մովսիսյանի և ՀՀ նախկին վարչապետ Տիգրան Սարգսյանի քավորությամբ արված այս «բարեփոխումը», դրա բնապահպանական ազդեցությունները և առաջարկել էր չեղյալ հայտարարել Ձորագետը փոքր ՀԷԿ-երի շարքը դասելու որոշումը: Կազմակերպության ղեկավար Ինգա Զարաֆյանը Forrights.am-ի հետ զրույցում հայտնել է.
«Այդ որոշումը շատ աննկատ ընդունվեց միայն Ձորագետի ՀԷԿ-ի համար, որովհետև Հայաստանի բոլոր փոքր ՀԷԿ-երի հզորությունը մինչև 10 մեգավատտ էր, մինչև 30 մեգավատ, այսինքն՝ 28 մեգավատտ հզորություն, ունի միայն  Ձորագետը: Այն, որպես խորհրդային ժամանակներում կառուցված օբյեկտ, իհարկե, փորձաքննություն չէր անցել, գնահատված չէր դրա ազդեցությունը բնության վրա, հանրային քննարկում չէր արվել, և մենք դեմ էինք, որ այն փոքր ՀԷԿ համարվի, փոքր ՀԷԿ-երի համար միջազգայնորեն ընդունված ստանդարտներն այս դեպքում խախտվում էին: Մենք առաջարկեցինք, որ որոշումը չեղարկվի, ինչը, իհարկե, չարվեց» :
«Ձորահէկի» գործով մեղադրանք է առաջադրված նաև ՀՀ պաշտպանության նախկին նախարար Սեյրան Օհանյանին: Նա մեղադրվում է առանձնապես խոշոր չափերի` 1,046,400,000 ՀՀ դրամ արժողությամբ գույքի վատնում կատարելու համար՝ ՀՀ քրեական օրենսգրքի 179-րդ հոդվածի 3-րդ մասի 1-ին կետով: 2010 թվականին ՊՆ-ն առանց գույքի գնահատման առաջարկվել է թույլատրել ՀՀ ՊՆ-ին հավանություն տալ «Ձորահէկը»3,600,000,000 ՀՀ դրամ գումարով ընկերության գույքի օտարմանը «Ձորագետ Հիդրո» ՍՊ ընկերությանը:
Սեյրան Օհանյանը սակայն ժխտում է իր մասնակցությունը գործարքի մեջ, ասելով որ չի էլ լսել, թե դրա հետ կապված է Միքայել Մինասյանի անունը, որ անգամ գնող կողմի հետ է բանակցությունները վարել Էներգետիկայի նախարարությունը, իսկ կառավարությունը տվել է այդ ամենին իր հ-ինամաձայնությունը:
Շաբաթ օրը՝ օգոստոսի 8-ին,Երևանի ընդհանուր իրավասության դատարանը մերժեց Հատուկ քննչական ծառայության (ՀՔԾ) միջնորդությունը` կալանավորել Հանրային ծառայությունները կարգավորող հանձնաժողովի (ՀԾԿՀ) նախկին նախագահ Ռոբերտ Նազարյանին:
Հ.Գ. Միքայել Մինասյանը գործով որպես մեղադրյալ չի անցնում: Հասկանալի է, որ   նախկին պաշտոնյաները, որոնք առնչվել են այս գործին, ինչպես Ռոբերտ Նազարյանը, փոքր ֆիգուրներ են է եղել մեծ խաղում: Եթե նրանք պատմեն, թե ով ինչ որոշում է իրենց պարտադրել մեր ռազմավարական օբյեկտը ամենայն հայոց փեսային հանձնելու հարցում, ապա «Ձորահէկի» գործում անհամեմատ ավելի խոշոր ֆիգուրներ կհայտնվեն:
Նախորդ նյութըԱշխարհում կորոնավիրուսի հաստատված դեպքերի թիվը գերազանցել է 20 միլիոնը․ նոր տվյալներ
Հաջորդ նյութըՀաստատվել է կորոնավիրուսով վարակման 23 և մահվան 5 նոր դեպք
«Նուբարաշեն» ՔԿՀ-ում դատապարտյալ է մահացել
21 օր հացադուլի մեջ․դատապարտյալը պահանջում է բուժում
«Թեկուզ կյանքի գնով պետք է իմ ազգին մի բանով օգնեմ»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.